**Mór Városi Önkormányzat Képviselő-testületének**

**181/2014. (VIII.27.) Kt.**

**határozata**

**a Mór, József A. u. 75. (2962 hrsz-ú) ingatlan 4/40 tulajdoni hányadának értékesítése tárgyában**

A Képviselő-testület támogatja a természetben Mór, József Attila u. 75/A (hrsz.: 2962) szám alatt található ingatlan 4/40 önkormányzati tulajdoni hányadának értékesítését, Szabó Jánosné Mór, Mátyás király utca 77. szám alatti lakos részére versenyeztetés mellőzésével.

A Képviselő-testület a tulajdoni hányad eladási árát az értékbecslésben meghatározott értéknek az adás-vételi eljárás lefolytatásával összefüggésben felmerült költségekkel (értékbecslés) növelt értékében határozza meg:

- a 2962 hrsz-ú ingatlan 4/40 tulajdoni hányad bruttó értéke: 420.000,- Ft

- értékbecslés bruttó értéke: 15.000,- Ft

- **vételár bruttó értéke: 435.000,- Ft**

A Képviselő-testület felhatalmazza a polgármestert, hogy a vevővel – az elővásárlásra jogosult megkeresését követően – az adásvételi szerződést megkösse.

Határidő: 2014. október 15.

Felelős: polgármester (Városfejlesztési és –üzemeltetési Iroda)

 Fenyves Péter Dr. Pálla József

 polgármester jegyző